Moje Đakovo

Znanstveni kolokvij prigodom 1700. obljetnice Prvog nicejskog sabora
2025-03-18 16:30 - 20:00 (Europe/Zagreb) | Katolički bogoslovni fakultet u Đakovu, Katolički bogoslovni fakultet u Đakovu, Đakovo, Hrvatska, 31400, Croatia (Local Name: Hrvatska)
Katolički bogoslovni fakultet u Đakovu objavio je program Znanstvenog kolokvija prigodom 1700. obljetnice Prvog nicejskog sabora koji će se održati 18. ožujka 2025. godine u Strossmayerovoj dvorani KBF-a.
Kolokvij će se fokusirati na teološke, povijesne i kulturne aspekte ovog povijesnog događaja, a na njemu će izlagati: Andrea Filić i Vanda Kraft Soić (Zagreb), Josip Knežević (Sarajevo) i Boris Vulić (Đakovo).
Cilj je ovim znanstvenim kolokvijem obilježiti važnu obljetnicu za povijest Crkve i crkvenoga nauka. Misao vodilja u tome je, kao što je i sam događaj Prvog nicejskog sabora višedimenzionalan i na različitim razinama važan ne samo za Crkvu i razvoj crkvenoga nauka, pokušati dati jednu širu sliku Sabora tako što će se temi pristupiti iz različitih aspekata i s različitim naglascima.

Detaljan program i informacije o znanstvenom kolokviju mogu se potražiti ovdje.
Foto: KBF

O 120. imendanu biskupa Josipa Jurja Strossmayera (1815.-1905.)
2025-03-18 17:00 - 19:00 | Katolički bogoslovni fakultet u Đakovu, Katolički bogoslovni fakultet u Đakovu, Đakovo, Hrvatska, 31400, Croatia (Local Name: Hrvatska)
Srednja strukovna škola Antuna Horvata poziva vas na program “O 120. imendanu biskupa Josipa Jurja Strossmayera (1815.-1905.)” koji će se održati 18. ožujka 2025. u 17:00 sati u Sinodskoj dvorani biskupa Antuna Mandića Središnje nadbiskupijske i fakultetske knjižnice u Đakovu
Program:
Biskupu Strossmayeru o Josipovu
Izabrane prigodne pjesme biskupu Strossmayeru (Petar Preradović, August Šenoa, Silvije Strahimir Kranjčević, Nikola Tordinac)
Sudjeluju: Učenici Srednje strukovne škola Antuna Horvata
Predstavljanje dokumentarnog filma snimljenog prigodom 125. godišnjice smrti Vatroslava Doneganija: Strossmayerov kipar

Proslava sv. Josipa u Breznici Đakovačkoj
2025-03-18 17:00 - 20:00, 2025-03-19 10:30 - 20:00 | Breznica Đakovačka, Breznica Đakovačka, Breznica Đakovačka, Hrvatska, 31400, Croatia (Local Name: Hrvatska)

Seminar posta, molitve i šutnje
2025-03-18 17:00 - 2025-03-23 11:00 | Kuća Betanija, Ul. kralja Tomislava 29, Đakovo, Hrvatska, 31400, Croatia (Local Name: Hrvatska)
U Domu duhovne pomoći Milosrdnih sestara sv. Križa u Đakovu održat će se Seminar posta, molitve i šutnje. Seminar započinje u utorak, 18. ožujka u 17 sati, a završava u nedjelju, 23. ožujka 2025. u 11 sati. Voditeljica seminara je s. Ljilja Pehar, franjevka iz Mostara. To su dani života s kruhom, s ciljem približavanja euharistijskom Kruhu. U ovoj jubilejskoj godini seminar će biti prikladno sredstvo dubljeg ulaska u proces pomirenja i oprosta na hodočasničkom putu nade.
Sudjelovati je moguće cjelovito kroz sve dane, a također i djelomično, u pojedine dane. Radi organizacije smještaja, obavezna je prijava sudionika najkasnije do utorka 12. ožujka. Mjesto održavanja Seminara je u kući «Betanija», Kralja Tomislava 29. Za više informacija kao i za prijavu sudionika na Seminar javiti se Mariji Mihaljević na broj telefona 099/5997552 ili pak s. Rastislavi Ralbovsky iz Doma duhovne pomoći na broj telefona 098/9876082 ili na e-mail: rastislava.ralbovsky@gmail.com

Foto: ilustracija/Freepik

Koncert Osnovne glazbene škole pri OŠ "Ivan Goran Kovačić"
2025-03-19 18:30 - 20:00 | Dvorana Florentini, Frankopanska ul. 5c, Đakovo, Hrvatska, Croatia (Local Name: Hrvatska)
Koncert učenika Osnovne glazbene škole povodom obilježavanja Dana OŠ “I. G. Kovačić” u Đakovu.

17. međunarodni festival kazališnih akademija "Dioniz"
2025-03-21 10:00 - 23:30, 2025-03-26 18:00 - 23:30, 2025-03-27 09:00 - 23:30 | Đakovo, Đakovo, Đakovo, Hrvatska, 31400, Croatia (Local Name: Hrvatska)
Program festivala možete vidjeti ovdje.
Foto: Centar za kulturu Đakovo

Dan OŠ "Ivan Goran Kovačić"
2025-03-21 18:00 - 19:00 | Katolički bogoslovni fakultet u Đakovu, Katolički bogoslovni fakultet u Đakovu, Đakovo, Hrvatska, 31400, Croatia (Local Name: Hrvatska)
Svečana priredba naziva “Kad odrastem bit ću…” održat će se u Svečanoj dvorani nadbiskupijske i fakultetske knjižnice.

Treći korizmeni petak u đakovačkoj katedrali
2025-03-21 18:00 - 20:00 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
Treći korizmeni petak jubilejske 2025. godine u đakovačkoj katedrali koji organizira Župa Svih svetih je 21. ožujka. Program će započeti križnim putem u 18:00 sati, a nastaviti se misnim slavljem s homilijom i zajedničkom molitvom jubilejskoga oprosta. Misu predvodi vlč. mr. Stjepan Matezović, duhovnik u Bogoslovnom sjemeništu.
Foto: Moje Đakovo

Svjetski dan poezije
2025-03-21 19:00 - 21:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Klub mladih pisaca “Tinta” GKČ Đakovo i ove će godine obilježiti Svjetski dan poezije prigodnim programom!
“Drage ljubiteljice i ljubitelji poezije, pozivamo vas da nam se i ove godine pridružite na poetsko-glazbenom druženju povodom Svjetskog dana poezije koje će se održati u petak 21. ožujka u Gradskoj knjižnici i čitaonici Đakovo s početkom u 19:00 sati.
Očekuju vas nastupi Tintašica i Tintaša koji će čitati autorsku poeziju, ali i poeziju izabranih autora. Također, za dobru atmosferu tradicionalno će se pobrinuti Sanja Hajduković kao vokal i Josip Molnar (Joco) na gitari, duo koji će nas kroz svoju interpretaciju prisjetiti na neke neizostavne domaće glazbene poete.
Ove godine dolazi nam posebna gošća, umirovljena profesorica hrvatskog, gospođa Branka Pecić.
Poezija je možda kratka književna forma, ali širina svijeta u koju nas može uvesti je nemjerljiva. Vidimo se zato na prvi dan proljeća i zavirimo skupa u svijet stihova. Vidimo se!”, poručuju iz Tinte.
Foto: ilustracija/Flickr

Dan narcisa - Udruga "Roseta"
2025-03-22 09:00 - 12:00 | Korzo, Korzo, Đakovo, Hrvatska, 31400, Croatia (Local Name: Hrvatska)
Udruga žena za borbu protiv raka dojke “Roseta” organizira humanitarnu akciju Dan narcisa.
Akcija će se održati ispred zgrade FINA-e i pored trgovine Gethaldus.
Dan narcisa humanitarna je akcija koja se već desetljećima održava i u našem gradu. Toga se dana prodaju poklonjeni narcisi, a prikupljena sredstva namijenjena su prevenciji i ranom otkrivanju raka dojke. Dan narcisa se tradicionalno obilježava prve subote proljeća.
Zašto narcis? Narcis je simbol proljeća, života i nade, a u našoj zemlji narcisi su prepoznatljivi i kao simbol dana koji je namijenjen jačanju svijesti o prevenciji i ranom otkrivanju raka dojke kao i podrške svim onim ženama koje su oboljele od raka dojke.
Cilj ovoga dana je potaknuti na razmišljanje i djelovanje u svezi preventivnih pregleda i na aktivniju brigu o vlastitom zdravlju kao najvećem bogatstvu pojedine osobe.
Sredstva prikupljena u akciji iskoristit će se za pomoć oboljelim ženama od raka dojke.
Akciji će se pridružiti i patronažne medicinske sestre Doma zdravlja.

Foto: Moje Đakovo

17. Međunarodni festival kazališnih akademija Dioniz
2025-03-23 10:00 - 2025-03-30 23:30 | Đakovo, Đakovo, Đakovo, Hrvatska, 31400, Croatia (Local Name: Hrvatska)
Više informacija o ovogodišnjem Dionizu pronađite ovdje.
Foto: Centar za kulturu Đakovo

In Bloom - Radionca ecstatic plesa
2025-03-23 17:00 - 19:00 | Prostorije KUD-a “Sklad”, KUD Sklad, Đakovo, Hrvatska, 31400, Croatia (Local Name: Hrvatska)
Ecstatic dance je oblik meditacije u pokretu, gdje se prepuštamo i pokrećemo vođeni glazbom posebno odabranom i složenom za tu priliku. Plešemo slobodno, bez velikih uputa, potpuno svjesni i bosi te bez upotrebe droga, alkohola, mobitela. Prilikom plesa komuniciramo samo kroz pokret i bilo kakvo pričanje nije dozvoljeno. Ovaj način plesanja pomaže nam bolje osjetiti svoje tijelo, osluškivati svoje tijelo i granice, upoznati i izraziti svoje emocije, upoznati sebe, povezati se s drugima i cijelom grupom, otpustiti nagomilani stres i zadržane emocije i naboje, a sve u sigurnom okruženju, podržani od strane voditelja i cijele grupe.
Kad ste se zadnji put osjećali potpuno živima, vibrantnima, da ste potpuno uključeni u ovdje i sada, puni životnoga soka i sočnosti, da vam svaka stanica pleše i pjeva?
Proljeće nas poziva baš na to, da se probudimo, pokrenemo, da pokrenemo život u nama, da pustimo naše unutrašnje pupoljke, listiće i cvijetiće iznutra prema van, da listamo i blistamo.
Na radionici ćemo pokrenuti tijelo, dovesti dah u svaku stanicu, oživjeti vodu i vatru i našoj utrobi, skinuti prašinu sa naših krila i raširit ih, možda i poletjeti.
DATUM: 23. 3. 2025. NEDJELJA
VRIJEME: 17:00-19:00
LOKACIJA: KUD Sklad, Matije Gupca 30, Đakovo
DRESS CODE: Obucite se udobno, slojevito. Plešemo bosi ili eventualno u neproklizujućim čarapama. Ako iz nekog razloga ne možete biti bosi, ponesite si nešto za preobuku a što ima mekani đžon. Ponesite si bočicu sa vodom, eventualno ako vam treba nešto za prigricnuti, te nešto za zaogrnuti sa poput velikog šala. Ako se puno znojite, možda ne bi bilo loše ponijeti nešto za presvući se nakon plesa.
CIJENA: redovna cijena je 20 eura; studenti, nezaposleni i umirovljenici plaćaju 10 eura; ako dovedete nekoga tko nikad nije plesao samnom, oboje plaćate 15 eura;
Traže se dvije osobe za radni time (pomoć prije radionice i nakon), a koji u zamjenu za pomoć, dobivaju radionicu za 10 eura!
Zbog ograničenog prostora, prijave su OBAVEZNE!! Prijave se vrše ISPUNJAVANJEM PRIJAVNICE koju možete pronaći ovdje.
Za dodatna pitanja i informacije, javite se na anic.jasenka@gmail.com ili 099/758-0156
Ako imate novčanih problema i niste trenutno u mogućnosti priuštiti si ples, javite se na isti kontakt.
O VODITELJICI:
Jasenka Anić je završila sveučilišni studij prava na Pravnom Fakultetu u Osijeku (univ.mag.iur.). Edukaciju za praktičara tjelesno-orijentirane metode osobnog razvoja završila je u Centru Osobne Moći u Osijeku (2017.-2021.), a edukacije za voditelja svjesnog plesa, plesnih ceremonija i ecstatic dance DJ-a 2023. godine kod Dance the Medicine organizacije.
Moj plesni put počeo je organiziranjem radionica 5Ritmova davne 2017. godine, a sama ples vodim od 2021. godine. U zadnjih nekoliko godina vodila sam radionice u Osijeku, ali i drugim gradovima i internacionalno, kao i promotivne radionice na ReArt festivalu i u GISKO-u. Ove godine bila sam pozvana sudjelovati na edukaciji za voditelje svjesnog plesa pri Dance the Medicine organizaciji kao asistent. Osim što vodim radionice, radim savjetovanja 1-na-1 iz područja osobnog razvoja i plesa.
Sve ove godine dodatno se usavršavam pohađanjem različitih edukacija i radionica iz područja plesa i pokreta, što radi znanja a što radi gušta. Neke od njih su radionice 5Ritmova (kratke, duge, domaći & strani učitelji), Somatics radionice, radionice pantomime, kazališta potlačenih, suvremenog plesa, radionica terapije plesom i pokretom (DMT), kazališne radionice za samoekspresiju, latino i standardni plesovi, jazz dance, različite vrste joge i mnoge druge.

22. kolo Prve muške košarkaške lige: Đakovo - Zagreb
2025-03-23 19:00 - 21:00 | Nastavno-športska dvorana Đakovo, Sportska Dvorana, Đakovo, Hrvatska, 31400, Croatia (Local Name: Hrvatska)

Tečaj osnovne poslušnosti pasa
2025-03-24 16:00 | Kinološko društvo Đakovo, Ul. Zvečaj II bb, Đakovo, Đakovo, 31400, Croatia (Local Name: Hrvatska)
Kinološko društvo Đakovo organizira tečaj osnovne poslušnosti pasa s uputama za pravilan pristup vlasnika pasa kod same obuke.
Tečaj sadržava socijalizaciju pasa, obuku poslušnosti pasa, pravilno ophođenje prema psima kao i niz savjeta te uputa kod dresure.
Tečaj počinje u četvrtak 24. ožujka 2025. godine u 16:00 sati na prostoru Kinološkog društva Đakovo (Zvečaj II, b.b.).
Prvi sat na tečaj treba doći bez pasa zbog dogovora oko održavanja tečaja. Dolazak na tečaj obavezno je potvrditi.
Polaznici tečaja mogu biti svi koji imaju psa s rodovnicom ili bez nje. Svi su psi dobrodošli.
Za više informacija i prijavu nazvati na 097/600-6049 ili poslati mail na kddjakovo@gmail.com.
Izvor: Kinološko društvo Đakovo
Foto: ilustracija/Pixabay

Predstavljanje knjiga Gorana i Paule Rem
2025-03-25 08:00 - 17:00 | Hrvatska
Ovaj petak rezerviran je za književnu večer! Gradska knjižnica i čitaonica ugostit će osječke autore Gorana i Paulu Rem. Kći Paula, komunikologinja i judaistica, predstavit će svoj distopijski roman ‘’Kad se večernje sjene izdulje’’, a njezin otac Goran, hrvatski književni povjesničar i pjesnik, zbirku pjesama ‘’Malo prije svega odavno smo’’.

Predstavljanje slikovnice "Put križa"
2025-03-26 19:00 - 20:00 | Spomen-muzej biskupa Josipa Jurja Strossmayera, Spomen-muzej biskupa Josipa Jurja Strossmayera, Đakovo, Hrvatska, 31000, Croatia (Local Name: Hrvatska)
“Put križa” slikovnica je za najmlađe autorice Josipe Dević.
Već na prvoj stranici male čitatelje u ulozi pripovjedača dočekuje Isus, a tekst prate osmišljene ilustracije Višnje Mihatov Barić.
Ova poticajna slikovnica namijenjena je djeci, ali će dirnuti i srca odraslih.

Četvrti korizmeni petak u đakovačkoj katedrali
2025-03-28 18:00 - 20:00 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
Četvrti korizmeni petak jubilejske 2025. godine u đakovačkoj katedrali koji organizira Župa Svih svetih je 28. ožujka. Program će započeti križnim putem u 18:00 sati, a nastaviti se misnim slavljem s homilijom i zajedničkom molitvom jubilejskoga oprosta. Misu predvodi preč. dr. Vladimir Dugalić, kanonik i profesor moralne teologije na KBF-u u Đakovu.
Foto: Moje Đakovo

Predstavljanje knjige "Beside s puta"
2025-03-28 20:00 - 21:00 | Kuća susreta, Ul. Augusta Cesarca 14, Đakovo, Hrvatska, 31400, Croatia (Local Name: Hrvatska)
Knjiga Danice Andrešić „Beside s puta – Camino“ bit će predstavljena u petak, 28. ožujka u Metodovoj dvorani Kuće susreta u Đakovu, ulaz iz Pavićeve ulice, s početkom u 20:00 sati. O knjizi će govoriti mons. Bože Radoš, varaždinski biskup; Božna Sliško, urednica izdanja; Marija Mapilele, urednica knjige i sama autorica Andrešić.

Križni put obitelji Đakovačkog dekanata
2025-03-29 12:00 - 19:00 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
Križni put obitelji Đakovačkog dekanata koji se trebao održati na relaciji Đakovo /Dragotin u subotu, 29. ožujka zbog nepovoljnih vremenskih prilika održat će se u katedrali u Đakovu s početkom u 12 sati. Križni put predvode članovi Hrvatske zajednice Bračnih susreta. Najavljeni križni put u 15 sati i misa u 16 sati u Dragotinu se odgađaju.
Foto: Đakovačko-osječka nadbiskupija

Izložba na Strossmayerovom trgu: „Josip Juraj Strossmayer“
2025-03-31 12:00 | Trg Josipa Jurja Strossmayera, Strossmayerov trg, Đakovo, Hrvatska, 31400, Croatia (Local Name: Hrvatska)
Izložba se postavlja povodom Strossmayerovih obljetnica 2025. ususret obljetnici 120 godina od Strossmayerove smrti 8. travnja 2025.
Organizatori: Državni arhiv u Zagrebu i Državni arhiv u Osijeku
Autori izložbe: Domagoj Čičko, Željka Dmitrus Purić, Melita Rončević
Producent: Agencija za tržišno komuniciranje PROGLAS
Otvorenje izložbe:

ponedjeljak 31. ožujka 2025. u 12:00 na Strossmayerovom trgu u Đakovu, besplatno razgledavanje od 31.ožujka do 9. travnja 2025. (od 00:00 do 24:00)

210 godina od rođenja i 120 godina od smrti Josipa Jurja Strossmayera
Josip Juraj Strossmayer (4. II. 1815. – 8. IV. 1905.), biskup bosanski i srijemski s rezidencijom u Đakovu, jedan je od najpoznatijih Hrvata u svijetu, erudit i teolog, političar i neustrašivi narodni tribun, inicijator i pokrovitelj najznačajnijih nacionalnih kulturno-prosvjetnih i znanstvenih projekata u modernoj hrvatskoj povijesti, sve svoje umne i fizičke sposobnosti ugradio je u dobro Katoličke crkve, u blagostanje i napredak svoga naroda.
Izvori za pripremu dokumentarne izložbe
Izložba je realizirana u suradnji Državnog arhiva u Zagrebu i Državnog arhiva u Osijeku na temelju arhivskoga gradiva iz fundusa Državnog arhiva u Osijeku i baštinskih dokumenata i predmeta vezanih uz biskupa Strossmayera koji se čuvaju u drugim područnim i nacionalnim baštinskim ustanovama.
Otvorenje izložbe:
Izložbu na otvorenom „Josip Juraj Strossmayer“ svečano će otvoriti na Strossmayerovom trgu u Đakovu u ponedjeljak 31. ožujka 2025. u 12:00 sati
– kao domaćin u ime Državnog arhiva u Osijeku: dr. sc. Dražen Kušen, ravnatelj
– u ime suorganizatora Državnog arhiva u Zagrebu: Željka Dmitrus Purić, ravnateljica
– u ime suautora izložbe: Melita Rončević (DAOS) i Domagoj Čičko (DAZG)
– u ime Grada Đakova: Marin Mandarić, gradonačelnik Đakova i zastupnik u Hrvatskom saboru
– u ime Đakovačko-osječke nadbiskupije: mons. dr. sc. Đuro Hranić, nadbiskup i metropolit
Razgledavanje izložbe:
Postav izložbe u Đakovu je od 31.ožujka do 9. travnja 2025., a tih dana bit će na raspolaganju svim posjetiteljima i prolaznicima svakoga dana tijekom 24 sata.
Gostovanju izložbe u Đakovu prethodili su postavi izložbe na Trgu Ante Starčevića u Osijeku od 1. do 9. veljače 2025. i na Zrinjevcu u Zagrebu od 17. do 23. veljače 2025.
Realizirano sredstvima Ministarstva kulture i medija, Osječko-baranjske županije i Grada Đakova.

Radionica šaranja jaja voskom
2025-04-01 17:00 - 19:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Već nekoliko godina uoči Uskrsa u Gradskoj knjižnici i čitaonici organiziraju se radionice u kojima Mihaela Šogorić upoznaje sve zainteresirane s tradicionalnom tehnikom šaranja jaja.
Tako će biti i ove godine, a ovogodišnja je radionica na rasporedu 1. travnja s početkom u 17:00 sati. Na radionicu je potrebno donijeti dva kuhana jaja.
Na radionicu se potrebno prethodno prijaviti pozivom na broj telefona 812 045.

Foto: Gradska knjižnica i čitaonica Đakovo

Pokreni s(v)e! Mladost u srcu Đakova
2025-04-02 12:00 - 18:00 | Đakovo, Đakovo, Đakovo, Hrvatska, 31400, Croatia (Local Name: Hrvatska)
Pridružite se na aktivnosti projekta Pokreni s(v)e! Mladost u srcu Đakova, koja će se održati dana 19. ožujka 2025. godine, od 12:00 do 18:00 sati, u Đakovu (rasprava i demonstracija vježbi održat će se u prostoru Fitness centra Healthy Fit, a sportske aktivnosti i graničar u dvorani Osnovne škole Antuna Ćolnića). Tim za Đakovo i okolicu čini skupina srednjoškolaca (Melani Čuljak, Nera Meznarić, Lara Bošković, Ema Matković, Lara Jagodić, Lorena Dorotić , Nika Smoljo, Marin Zorić) te predstavnik Gradskog društva Crvenog križa Đakovo (Marko Pešut), koji svojom aktivnošću žele podići svijest o važnosti sporta za fizičko i mentalno zdravlje.
Očekuje vas dan pun interaktivnih aktivnosti i druženja. Ne propustite priliku sudjelovati i doprinijeti stvaranju zdravije zajednice.
Tim 5 za Đakovo i okolicu priredio vam je program:
12:00 – 12:30 → Uvod
Kratko predstavljanje projekta, programa i sudionika, upoznavanje s dnevnim aktivnostima.
12:30 – 13:30 → Rasprava
Dijalog mladih i donositelja odluka o relevantnim temama (sport i mladi, zdrava prehrana, mogućnosti u Đakovu – prostori i prilike za sportske aktivnosti)
13:30 – 14:30 → Fitness centar Healthy Fit – pravilna prehrana- unaprjeđenje zdravlja, demonstracija vježbi
Praktično pokazivanje pravilnog izvođenja vježbi uz stručno vodstvo te prezentacija o zdravoj prehrani i životu.
14:30 – 15:00 → Odlazak u dvoranu
15:00 – 17:00 → Sportske aktivnosti
Športsko penjanje
Turnir u stolnom tenisu
Turnir u malom nogometu (3 na 3 ili 5 na 5)
Štafetne igre
17:00 – 18:00 → Graničar s donositeljima odluka
Dinamična timska igra za razvoj brzine, strategije i timskog duha, prilika za upoznavanje, druženje
Mladost u srcu Đakova je dio projekta Pokreni s(v)e! sufinanciranog sredstvima Europske unije, kroz program Erasmus+.
Ova aktivnost će se provesti u suradnji s Fitness centrom Healthy Fit i OŠ Josipa Antuna Ćolnića Đakovo.
Dođite, pridružite se i budite dio promjene! Više informacija možete dobiti putem društvenih mreža (PRONI Centar za socijalno podučavanje i Info-centar za mlade Osijek).
Sami možete odabrati u kojoj aktivnosti želite sudjelovati. Za sudionike su osigurane zdrave “grickalice” i simbolične nagrade za najaktivnije.
Budući da je broj sudionika na aktivnostima ograničen, potrebno je prijaviti se putem prijavnice.
Prijaviti se možete na sljedećem linku: https://forms.gle/Mf1k4zU8FeWUH4zu7
Svi prijavljeni bit će kontaktirani kako bi potvrdili sudjelovanje.
Vidimo se na aktivnosti Mladost u srcu Đakova!
Foto: ilustracija/Pixabay

„Što zove nadu?“ – gostujuće predavanje
2025-04-02 19:30 - 20:30 | Katolički bogoslovni fakultet u Đakovu, Katolički bogoslovni fakultet u Đakovu, Đakovo, Hrvatska, 31400, Croatia (Local Name: Hrvatska)
„Što zove nadu?“ naslov je gostujućeg predavanja na Katoličkom Bogoslovnom fakultetu u Đakovu koje će u srijedu, 2. travnja održati prof. dr. sc. Krešimir Šimić s Filozofskog fakulteta u Osijeku. Predavanje počinje u 19:30 u Strossmayerovoj dvorani KBF-a.

Ideš na promociju? - Danijela Repman: Stolica bez naslova
2025-04-03 18:00 - 19:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Prvi događaj ovogodišnjeg izdanja programa “Ideš na promociju?” bit će susret s Danijelom Repman.
Promovirat će sjajnu recentno objavljenu knjigu “Stolica bez naslona”.

Peti korizmeni petak u đakovačkoj katedrali
2025-04-04 18:00 - 20:00 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
Peti korizmeni petak jubilejske 2025. godine u đakovačkoj katedrali koji organizira Župa Svih svetih je 4. travnja. Program će započeti križnim putem u 18:00 sati, a nastaviti se misnim slavljem s homilijom i zajedničkom molitvom jubilejskoga oprosta. Misu predvodi vlč. dr. Ivica Raguž, profesor dogmatske teologije na KBF-u u Đakovu.
Foto: Moje Đakovo

Revija planinarskog amaterskog filma - PLAF 2025
2025-04-05 10:00 - 23:30 | Jezero Borovik, Jezro Borovik, Hrvatska, Croatia (Local Name: Hrvatska)
Revija planinarskih dokumentarnih filmova PLAF2025., održat će se u subotu , 5. travnja 2025. na Boroviku.
Bit će to treća po redu Revija. Prve dvije su održane u kinu Centra za kulturu Đakovo, koje trenutno nije u funkciji zbog energetske obnove.
Prijavljeno je 13 filmova od 10 autora iz Zagreba, Virovitice, Ploča, Inđije (RS), Osijeka, Našica i Đakova.
Svi prijavljeni filmovi su ušli u konkurenciju i bit će prikazani na PLAF-u.
Svi su amaterska produkcija, što je jedan od uvjeta.
Žiri je donio svoje ocjene i prema njima će biti dodijeljene nagrade i priznanja.
Osim projekcije, održat će se i radionica: NARACIJA – OSNOV AUTENTIČNOSTI DOKUMENTARNOG FILMA, koji vodi Mario Šulina.
Cjelokupan program možete vidjeti ovdje.
